text: [{"text_idx": "#000001", "text": "Rebekka rann seg til trygt silvur"}, {"text_idx": "#000002", "text": "- men i\u00f0ra\u00f0i seg um, at Maria Biskopst\u00f8 ikki fekk pla\u0301ss a\u0301 pallinum."}, {"text_idx": "#000003", "text": "Rebekka Fugl\u00f8 rann seg i\u0301 dag til eitt flott silvurhei\u00f0ursmerki i\u0301 800 metra renning. Hon kundi ikki ho\u0301tta Rachel Franklin fra\u0301 Manoy, sum vann kappingina."}, {"text_idx": "#000004", "text": "Hinvegin var ta\u00f0 ongin, sum kundi ho\u0301tta Rebekku a\u0301 \u00f8\u00f0rum pla\u0301ssi."}, {"text_idx": "#000005", "text": "- Eg eri bara mega gla\u00f0. Eg visti, at Rachel var sterk, men var i\u0301 iva um hvussu langt mi\u0301n styrki fo\u0301r at r\u00f8kka. Eg havi veri\u00f0 drava\u00f0 av einum ska\u00f0a i\u0301 kn\u00e6num, og havi ikki kunna vant 100 prosent upp til oyggjaleikirnar."}, {"text_idx": "#000006", "text": "- Beint nu\u0301 f\u00f8li eg meg bara mega signa\u00f0a. Ta\u00f0 var sum um eg fekk eyka styrki til renningina i\u0301 dag. Eg eri bara so kedd av, at ta\u00f0 ikki eydna\u00f0ist Mariu at gerast nummar try\u0301. Eg hev\u00f0i so vilja\u00f0, at vit kundi veri\u00f0 tv\u00e6r f\u00f8royskar gentur a\u0301 pallinum i\u0301 dag, seg\u00f0i Rebekka Fugl\u00f8 beint eftir at vera komin a\u0301 ma\u0301l."}, {"text_idx": "#000007", "text": "Leingi sa\u0301 ta\u00f0 gott u\u0301t hja\u0301 Mariu Biskopst\u00f8. Eftir fyrsta umfari\u00f0 leg\u00f0i hon seg a\u0301 odda i\u0301 bo\u0301lkinum, sum elti Rachel og Rebekku, og hon helt seg a\u0301 tri\u00f0ja pla\u0301ssinum ta\u00f0 mesta av umfarinum."}, {"text_idx": "#000008", "text": "Men hinar to\u0301ku inn aftur a\u0301 hana, og i\u0301 endaspurtinum orka\u00f0i Maria ikki meira, og var\u00f0 yvirha\u0301la\u00f0 av tveimum kvinnum, so hon enda\u00f0i sum nummar fimm. Men ta\u0301 hev\u00f0i hon eisini givi\u00f0 alt, sum hon a\u0301tti, og ma\u0301tti hja\u0301lpast inn i\u0301 skuggan."}, {"text_idx": "#000009", "text": "- 800 metrar eru alti\u0301\u00f0 har\u00f0ir at renna, og vi\u00f0 hesum hitanum og v\u00e6tuni i\u0301 luftini er ta\u00f0 eyka hart, seg\u00f0i Rebekka Fugl\u00f8."}, {"text_idx": "#000010", "text": "Rachel Franklin av Manoy vann i\u0301 ti\u0301\u00f0ini 2:09,87, me\u00f0an Rebekka kom inn i\u0301 ti\u0301\u00f0ini 2:13,53."}, {"text_idx": "#000014", "text": "EB/Streymur hevur tryggja\u00f0 s\u00e6r s\u00e6ti\u00f0 i\u0301 deildini\nDreymah\u00f8gg hja\u0301 Daniel - H\u00f8r\u00f0ur sigra\u00f0i\nVenjingarlega fyri landsli\u00f0num og skei\u00f0 fyri venjarum um vikuskifti\u00f0\nKa\u0301ri a\u0301 H\u00f8vdanum takkar fyri seg a\u0301 altjo\u0301\u00f0a pallinum"}, {"text_idx": "#000017", "text": "Venjingarlega fyri landsli\u00f0num og skei\u00f0 fyri venjarum um vikuskifti\u00f0"}, {"text_idx": "#000018", "text": "Ka\u0301ri a\u0301 H\u00f8vdanum takkar fyri seg a\u0301 altjo\u0301\u00f0a pallinum"}]